**Հ. Ա. Տեր-Հովակիմյան** (**Հարություն Արթուր Տեր-Հովակիմյան**, **ՏերՀովա** (անգլ.՝ DerHova), փետրվարի 22, 1974(1974-02-22), Տորոնտո, Կանադա), կանադահայ երգահան և ձայնագրման պրոդյուսեր։

Կարիերա
-------

Հ. Ա. Տեր-Հովակիմյանն իր առաջին ձայնագրման պայմանագիրը կնքել է 17 տարեկանում նորաստեղծ կանադական *Hi-Bias Records* ձայնագրման լեյբլի հետ։ Հետագա 15 տարիներին նրան հիմնականում հիշատակում էին «Մարկ Ռայան» բեմական անունով։

Տարիներ շարունակ նրա հիմնական ուշադրությունը եղել է *Temperance* նախագիծը (1990 թվականին Տորոնտոյում հիմնված էլեկտրոնային երաժշտության երկյակ)։ Սկսելով որպես թեք-հաուս ոճի մենանախագիծ՝ նրա դեբյուտային կոմերցիոն թողարկումը 1992 թվականի սկզբին թողարկված 5 երգից բաղկացած *Phantasy EP*-ն էր։ *Temperance*-ը, ի վերջո, անցավ ավելի դանս-փոփ / եվրոդանս հնչողության` որպես վոկալիստ ներառելով Մարկի համադասարանցի Լորեն Ռիդին։ Նրանց առաջին հիթը՝ *Music Is My Life*-ը թողարկվեց 1994 թվականին, որին հաջորդեցին մի շարք այլ հիթեր, համաշխարհային արտոնագրեր, բազմաթիվ *Juno Award* անվանակարգեր։

19 տարեկանում Մարկ Ռայանի հաջողված ռեմիքս աշխատանքները հանգեցրին նրան, որ *Billboard* ամսագիրը նրան անվանեց Կանադայի լավագույն ռեմիքսերներից մեկը։ 1996 թվականին *Temperance*-ն իր գագաթնակետին հասավ 1980-ականների «Forever Young» հիթի իր hi-nrg քավեր-տարբերակով։

1997 թվականին, S.P.O.T.-ի (Side Project of Temperance) և *Temperance*-ի «Universal Dream» սինգլի թողարկումից հետո Մարկը հեռացավ *22 Green Productions*-ը գործարկելու համար՝ հիմնականում կենտրոնանալով տեղական և միջազգային տարբեր արտիստների պրոդյուսերության և ռեմիքսինգի վրա, ինչպիսիք են *soulDecision*-ը, *666*-ը, *Vapourspace*-ը, *Urban Cookie Collective*-ը*, Mia Minx*-ը*, Emjay*-ը և այլն։

Նրա «Քելե քելե» երգով Սիրուշոն Հայաստանը ներկայացրել է Եվրատեսիլ 2008 երգի մրցույթում։ ՏերՀովան ստեղծել է երգը, մտածել վերնագիրը և պատրաստել երգի օրիգինալ և ռեմիքս տարբերակները։ Մասնակից 43 երկրների մեջ այն զբաղեցրել է 4-րդ տեղը (Հայաստանի ամենաբարձր դիրքը գլխավոր երգի մրցույթում, արդյունքը կրկնվել է 2014 թվականին) և ստացել է ամենաշատ 12 միավորը մրցույթում։

2010 թվականի սեպտեմբերի 5-ին ՏերՀովայի գործիքավորմամբ և Վլադիմիր Արզումանյանի կատարմամբ «Մամա» ստեղծագործությունն ընտրվեց որպես Հայաստանի մասնակից «Մանկական Եվրատեսիլ 2010» երգի մրցույթում։ Նոյեմբերի 20-ին երգը հավաքեց ամենաշատ միավորները (ներառյալ՝ ամենաշատ 12 միավորը)՝ հաղթելով մրցույթում. դա Հայաստանի առաջին հաղթանակն էր Եվրատեսիլի որևէ մակարդակում։

Անձնական կյանք
--------------

ՏերՀովան ներկայումս բնակվում է Երևանում (Հայաստան)։

Ծանոթագրություններ
------------------

1. ↑  «Juno Award Nomination - Billboard Magazine article»։ July 1995։ Վերցված է 2016-12-01
2. ↑  «Temperance - Forever Young (CD Single credits)»։ Վերցված է 2016-12-01
3. ↑  «soulDecision - Ooh It's Kinda Crazy (CD Single credits)»։ Վերցված է 2016-12-01
4. ↑  «soulDecision - Faded (CD Single credits)»։ Վերցված է 2016-12-01
5. ↑  «666 - Diablo (Album credits)»։ Վերցված է 2016-12-01
6. ↑  «Vapourspace - Gravitational Arch of 10 (Single credits)»։ Վերցված է 2016-12-01
7. ↑  «Departure from Temperance article»։ 27 June 1998։ Վերցված է 2016-12-01
8. ↑  «Sirusho - Armenia - Belgrade 2008»։ *Eurovision.tv* (en-gb)։ Վերցված է 2022-07-11
9. ↑  «Vladimir Arzumanyan (Владимир Арзуманян) @ kids'music»։ *en.kidsmusic.info* (անգլերեն)։ Վերցված է 2022-07-11
10. ↑  «Facebook»։ Վերցված է 2016-12-01

Արտաքին հղումներ
----------------

* CBCMusic
* Պաշտոնական կայք

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · Discogs · MusicBrainz · MusicBrainz |
|  |
| Բառարաններ և հանրագիտարաններ | Արմենիապեդիա · AV Production |

 |